Charles Utvik

Charles Utvik (født 10. januar 1956 i Brønnøysund) er arkeolog, tidligere journalist og leder for Kystmuseet i Nord-Trøndelag.

Han var journalist og redaktør i lokal-TV-selskapet Trøndelag Kringkasting i Trondheim fra 1991 til 1994. Fra 1995 til 1997 var han nyhetssjef i Radio 1 Trondheim. Fra 1997 til 2001 var han redaktør og daglig leder i Radio Sør-Helgeland. I perioden 2001 til 2008 var han redaksjonssjef og vaktsjef i Brønnøysunds Avis. Utvik hadde høsten 2007 og våren 2008 permisjon fra Brønnøysunds Avis for å være prosjektleder i oppstarten av Arbeideravisa i Trondheim. Fra 2014 har han vært ansatt i Museet Midt IKS som leder For Kystmuseet i Nord-Trøndelag, Norveg i Rørvik, Vikna.

Kilder 
 Kystmuseet
 NRK – Ny arbeidaravis i Trondheim
 LO Aktuelt – Arbeideravisas redaktør trekker seg

Journalister i norske lokalaviser
Norske radiojournalister
Norske redaktører
Fødsler i 1956